સૌરાષ્ટ્ર યુનિવર્સિટી દ્વારા બહાર પડાયેલ ૫ કલાક ફરજીયાત હાજરીના કારણે ગઈકાલે અધ્યાપકો અને કુલપતિ સામસામે આવી ગયા હતા, અને બાયોમેટ્રીક હાજરી હાલ મોકુફ રાખવા અધ્યાપકો દ્વારા ઉપકુલપતિને આવેદન આપવામાં આવ્યું હતું, જો કે ત્યારબાદ આ અંગે આજે ગુરૂવારે બપોરે ૧૨ કલાકથી ૨.૩૦ કલાક સુધી અધ્યાપકો અને ઉપકુલપતિ વચ્ચે મિટીંગ યોજાઈ હતી, જેમા અધ્યાપકોના પ્રશ્નનો સુખદ અંત આવ્યો હતો, મિટીંગમાં બાયોમેટ્રીક હાજરીના નિયમ બાબતે અધ્યાપકોને ગેરસમજ થઈ હોવાનું ઉપકુલપતિએ જણાવ્યું હતું જે દુર કરી આજથી બાયોમેટ્રીક હાજરી અમલી કરાઈ હતી, હવે ફરજીયાત યુનિવર્સિટીના અધ્યાપકોએ ટીચીંગ માટે ૫ કલાક દરરોજ આપવી પડશે, જ્યારે સપ્તાહમાં બીજા ૧૦ કલાક અધ્યાપકોને રિસર્ચ વર્ક, એક્ઝામિનેશનની તૈયારી, સેમીનાર વગેરે માટે આપવાના રહેશે.